TEJO-Trejnista Renkontiĝo okazis en Bjalistoko
#000000
La 12an de decembro 2021 okazis en Bjalistoko TEJO-Trejnista Renkontiĝo. “Estis riĉa tago”, – rakontas la Vicprezidanto de TEJO Inès Kahin, kiu gvidis kaj kunordigis la tagon, helpe de la komisiito pri Aktivula Trejnado David Ruíz i Sánchez. – “La trejnistoj estis tre entuziasmaj. Ni parolis pri la projektoj en kiuj estas nun TEJO, kaj ni cerbumis pri eblaj novaj projektoj, inkluzive TnT – Trejnado por Novaj Trejnistoj, kiun mi tre ŝatus okazigi.”
Dum la tago, la TEJO-volontulo Manu Guaroa oficiale iĝis TEJO-trejnisto. Manu jam estas trejnisto ekster Esperantujo, kaj dum la evento li trejnis esperante antaŭ spertaj TEJO-trejnistoj, kiuj favore pritaksis lian trejnadon pri politika pledo. Adone, okazis trejnado de KuboF Hromoslav, kiu sinproponis por prezenti “Kiel organizi vian scion, por nenion forgesi kaj rapide retrovi”.
#000001